Hele bruidstoet van 15 motors beboet | Maroela Media
Die bruidskar, wie se bestuurder ook beboet is, was 'n peperduur Maybach. Foto: Haagse polisie via Facebook
Asof 'n bruilof nie reeds 'n duur storie is nie, is 15 bestuurders in 'n huwelikstoet in die Nederlandse stad Den Haag elkeen talle boetes opgelê vir oortreding van 'n verskeidenheid verkeersverordenings.
Die bestuurders op pad na die troue het onder meer deur rooi ligte gery, onnodig in die linkerbaan van dubbelpaaie gery en sonder rede hul waarskuwingsligte aangeskakel. Volgens die polisie het heelwat mense die noodnommer 112 gebel om te kla oor die "asosiale gedrag van die feesvierders", berig die Amsterdamse oggendblad De Telegraaf.
Nadat die polisie besluit het om toe te slaan, het hulle die stoet, wat aangevoer is deur 'n peperduur Maybach, van die pad afgetrek. Geeneen van die bestuurders het sonder 'n boete daarvan afgekom nie.
Die Den Haagse polisie het ná hul optrede op Facebook gesê hulle kry gereeld klagtes van bruilofstoete op die stad se strate wat hulle weinig aan die padreëls steur.
"Paaie blokkeer, deur rooi ligte ry, toet, by die venster uithang en nog vele ander hinderlike en soms lewensgevaarlike gedrag" is aan die orde van die dag, sê die polisie.
A simple msn
Asosiale gedrag… aai… aai. Tipies van die Europese suurknolle. Reels en regulasies.. en geen humorsin nie. Miskien gaan hulle een van die dae wens dis net 'n troue wat hulle getref het wanneer die landsgrensie allemansreg word.
Hier by ons sal so bruilofstoet van Waterkloof Lugmagbasis tot by die SONSTAD op belastingbetalers se bege-LYDING getroetel word met geen Haan wat daarna kraai nie, behalwe die Ge-he-he-he van die voormalige kropvreter pres. In die agtergrond!
ek wens die metro polisie wil boetes aan begrafnis gangers na zandfontein begraafplaas gee, veral die swart begrafnis gangers, hulle maak die pad heeltemal toe vir hulself, tot 4 voertuie langs mekaar oppad begraafplaas toe